JohanHeinsen/ENO huggingface dataset:
Lolland-Falsters Stifts-Tidende, 1838-09-11
Udenlandske Nyheder. England. Her mangler det for Tiden aldeles paa politiske Efterretninger, og da heller ikke de indenlandske Anliggender give Anledning til Betragtninger, indskrænke Bladene sig ene til at critisere hverandre indbyrdes, og til at gjennemgaae den forbigangne Tid, for deraf at forudsee hvad den kommende Tid vil bringe. En Correspondenceartikel i the Courier omtaler en meget ubehagelig Tvist, som hersker mellem Kongen af Hannover og hans Brødre, og som hidrører fra at Kongen paastaaer, at da Hertugen af Cambringe flygtede fra Hannover for Franskmændene medtog han endeel af Kronjuvelerne, men undlod at aflevere dem alle da han kom til England, hvorefter Prindserne endelig ved Kong Georg den Tredies Død deelte dem imellem sig som deres afdøde Faders Privateiendom, medens derimod Kongen af Hannover nu fordrer dem udleverede, som nogle Kongeriget Hannover tilhørende Statseiendomme. Man mener dog at Sagen vil blive jevnet i Mindelighed, men tilskriver imidlertid denne ubehagelige Historie den Føielighed som Hertugerne af Cambringe og Susser have viist Kongen af Hannover. Blandt de mange forskjellige Erkjendtlighedsbeviser, den unge Dronning har faaet af sine Undersaater, hører nu og en Kattekilling, som sendtes hende i en med Musselin betrukken Kurv. J Anledning af at den mellem Danmark og Preussen afsluttede Tractat, om Sundtolden nu snart er udløben opfordrer de engelske Journaler Ministrene til ikke at glemme at varetage Englands Handels=Jnteresser, og end ikke at skye øieblikkelige Pengeopoffrelser, hellere end at taale at Preussen skulde faae Monopol paa den østersøiske Handel.
Lolland-Falsters Stifts-Tidende, 1838-09-11
Frankrig. Themaet om Greven af Paris er nu udtømt og det er kun Erkebispens mærkelige og stødende Yttringer ved det nyelig afholdte Tedeum, der endnu beskjæftiger Journalerne, af hvilke de ministerielle endog søge at forsvare Ærkebispen, i det de tyde hen paa, at det var mere end urimeligt at vente, at en katholsk Bisp ved en saadan Leilighed skulde tie, medens de blandede Ægteskaber i Nabolandene have givet Anledning til saamange Stridigheder. Paa Grund af meget vigtige Telegraph-Efterretninger har Hertugen af Orleans havt er langvarig Conference med Krigsministeren, hvorefter en Coureer er afsendt til Kongen, men hvorom Efterretningen var har man endnu ingen Kundskab. J de fleste Departements er man meget ivrig beskjæftiget med at samle Underskrifter til en Petition om en Forandring af Valgloven, der for Tiden kun erkjender 180,000 Borgere for valgberettigede, medens hele Frankrigs Folkemængde, udgjør 33 Mill. Med Schweiz vedvarer Stridighederne og Ludvig Napoleons Forviisning, men man troer ikke at Frankrig vil drive denne Sag til Yderligheder. J Paris har det vakt megen Latter at Kongehuset i Anledning af Greven af Paris's Fødsel er bleven narret af nogle listige Bedragere. Disse havde nemlig udgivet sig for en Deputation af de Juli Decorerede og bragte som saadanne hele Selskabets Lykønskning, hvorfor de modtoge en Pengegratification, men nogle Dage senere kom den virkelige Deputation, men denne nægtede man nu at modtage, og først efter flere Parlamenteringer erholdt endelig de og en Gratification. Selskabet for de Julidecorerede har som en Følge af denne Begivenhed opløst sig.
Lolland-Falsters Stifts-Tidende, 1838-09-11
Spanien. Lykken synes atter for en Tid at have forladt Dronningens Partie, og Oraa skal ved sit Tilbagetog fra Morella have mistet endeel af sit Artillerie, hvorefter han har indgivet Begjæring om sin Afskeed, da Ministeriet skal lade ham have savnet det Nødvendige. Ligeledes skal hele Ministeriet have forlangt deres Afskeed. Valencia trues atter af Carlisterne. Regjeringen mangler endnu Penge og den har ingen Udsigter til at faae nogle Portugal. Roligheden er ingenlunde gjenoprettet ved Remeschido's Død, da hans Søn har overtaget Commanden i hans Sted og har svoret at han og hans Tilhængere ville forsvare Don Miguels Sag til det Yderste. Ogsaa her venter man et nyt Ministerium.
Lolland-Falsters Stifts-Tidende, 1838-09-11
Jtalien. Keiseren af Østerrig er nu kommen til Como, hvor han er modtagen med megen Glæde, og man venter nu snart at han vil tage til Mailand. Fra Neapel vedblive Efterretningerne at lyde ugunstige og Misfornøielsen med Regjeringen skal være ganske almindelig, og kun Frygten har hidtil afholdt det fra at komme til voldsomme Udbrud.
Lolland-Falsters Stifts-Tidende, 1838-09-11
Tydskland. Grunden til de overordentlige strænge Politieforholdsregler, som iagttages overalt hvor man venter Keiseren af Rusland, skal være at man har opdaget et Complot mod Keiserens Person. - Erkebispen af Cöln har nu i en egenhændig Skrivelse ansøgt Kongen af Preussen om at komme paa fri Fod, mod Forpligtelse til at afholde sig fra at komme til Cöln, og aldeles ingen Forbindelse at vedligeholde med det derværende urolige Partie. – J Østerrigsk Schlesien have de derværende Katholiker andraget paa at de maatte blive henlagte under en anden Biskop end den i Breslau værende, da de ingen Tillid have til ham. – Fra Hannover klager man almindelig over den Uvished hvori man endnu svæver om hvilke Forholdsregler Regjeringen vil tage. At afgjørende Forholdsregler forberedes antager man i Almindelighed, og mange Rygter ere som en Følge heraf i Omløb, men noget vist veed man dog ikke.
Lolland-Falsters Stifts-Tidende, 1838-09-11
Breslau har Universitetet ønsket at faae Gervenius ansat som Professor, men Regjeringen har ikke villet tillade det.
Lolland-Falsters Stifts-Tidende, 1838-09-11
Fædrelandet. J Stændermødet den 20de August blev Sagen betræffende Udkast til en Forordning angaaende Straffen for Tyverie, Bedragerie, Falsk og andre dermed beslægtede Forbrydelser foretagen til endelig Behandling. J Mødet den 21de blev Sagerne angaaende 1) Udkast til en Anordning, indeholdende Modificationer i Forordningen 12te Juni 1816 angaaende Straffen af Fængsel paa Vand og Brød, og 2) Udkast til en Forordning angaaende Straffen for falsk Vidnesbyrd og anden Meneed m.v., foretagne til endelig Behandling. Sagerne angaaende 1) Landvæsenscommissair Wulffs Forslag om en Forandring i Placaten af 25de Februar 1837, 2) Kammerraad Aagaards Forslag om Udvidelse af den Hobroe Kjøbstad tilstaaede Toldstedret; 3) Lauritz Borbergs Forslag om Oprettelsen af et Fyr paa Hanstedholmen; og 4) Procurator Seidelins Forslag om Modification i de ved Anordningen 6te April 1832 for Kjøbstæderne givne Bestemmelser, om Afskaffelsen af halmbukkede Tage, foreløbigen discuterede. J Mødet den 22de bleve Sagerne betræffende 1) Udkast til en Forordning for Danmark angaaende Jndførelse af en Skyldsætning af Jordeiendomme m.v.; og Udkast til en Placat, at Se Rd. hvorved bestemmes en foreløbig Bekjendtgjørelse af Resultaterne af den nye Matrikul for Danmark m.v., foretagne til endelig Behandling. Sagen angaaende Oberst Brocks Forslag om Tallotteriets Ophævelse blev foreløbigen discuteret.
Lolland-Falsters Stifts-Tidende, 1838-09-11
Sagen betræffende Auditeur Roulunds Forslag angaaende Grændserne for Politiets Myndighed til Huusinqvisition, blev foretagen til endelig Behandling. J Mødet den 23de bleve Sagerne angaaende 1) Assessor Withs Forslag om Foreningen af begge de danske Provindsialstænder=Forsamlinger; 2) Landvæsenscommissair Wulffs Forslag om Forandring i Placaten af 25de Februar 1837 angaaende Stutteriepræmierne; 3) Kammerraad Aagaards Forslag om Udvidelse af den Hobro Kjøbstad tilstaaede Toldstedret; 4) Laurits Borbergs Forslag om Oprettelsen af et Fyr paa Hanstedholmen; og 3) Procurator Seidelins Forslag om Modification i de ved Forordningen 6te April 1832 for Kjøbstæderne givne Bestemmelser og Afskaffelse af halmbukkede Tage, foretagne til endelig Behandling. Sagen angaaende Proprietair Nyholms Forslag om Offentliggjørelse af Regnskaberne for Amtsrepartitionsfondene, blev foreløbigen discuteret. Efterat Præsidenten dernæst havde gjort opmærksom paa, at Tiden neppe vil tillade Forsamlingen fuldstændigt at behandle de to endnu tilbagestaaende Sager angaaende Landvæsenscommissair Wulffs og Møller Tostesens Forslag om Consumtionens Ophævelse og Brænderiernes Frigivelse, og Stiftsprovst Halds Forslag om Midler mod Løsagtighed, blev det respective med 35 Stemmer mod 13 og eenstemmigen med 18 Stemmer vedtaget, at disse to Sager ikke skulde foretages i nærværende Session; hvorhos det respective med 25 Stemmer mod 22 og med 30 mod 17 blev besluttet, at de i disse Sager afgivne Commiteebetænkninger offentlig skulde meddeles. J Mødet den 21 blev Sagerne angaaende 1) Oberst Brocks Forslag om Tallotteriets Ophævelse; og 2) Proprietair Nyholms Forslag om Offentliggjørelse af Regnskaberne for Amtsrepartitionsfondene foretagne til endelig Behandling. J Mødet den 25de tilkjendegav Præsidenten, efterat flere af Committeerne udarbeidede Udkast vare oplæste og vedtagne, Forsamlingen, at den nu havde tilendebragt sine Forhandlinger i denne Session, hvorhos han underrettede den om, at et Slutningsmøde vilde finde Sted Kl. 3, til hvilken Tid han anmodede Medlemmerne om paany at indfinde sig. J Slutnings=Mødet blev derpaa holdt Taler af den kongelige Commissarius, Præsidenten og Forsamlingens ældste Medlem, Landvæsenscommissair Wulff.
Lolland-Falsters Stifts-Tidende, 1838-09-11
Væddeløbene i Randers den 3 og 4 dennes vare ret begunstigede af Veirliget. Dommer var Lehnsgreve, Kammerherre de Frys til Frysenborg. Første Dag. Løb om Kongeprisen for 3aarige Hingster og Hopper, tilhørende danske Undersaatter: 1ste Hest, Hr. Fischers Fuldblodshingst Sir Stam sort, 400 Rbd.; 2den Hest, Hertugen af Augustenborgs Fuldblodshoppe ved Lord Cochrane, 200 Rbd. Andet Løb. Gaardmand Niels Christensen af Jngerslev, hans Hoppe ved Cassio, 80 Rbd.; Gaardmand Jens Pedersen af Grumstrup, hans Hoppe af Landracen, 40 Rbd. Tredie Løb. Hr. Nathansons Hoppe Katinka, 300 Rbd.; Gaardm. Jens Pedersen af Grumstrup, hans Hingst ved Cassio, 100 Rbd. Fjerde Løb som Kongeprisen, for 4-aarige Hingster og Hopper). Hertugen af Augustenborgs Fuldblodshoppe Cabura, 600 Rbd.;Hr. Petersen fra Slagelse hans Halvblodshingst Highlook, 200 Rbd. (i dette Lob distanceredes Hr. Volckers Arbaces af en Halvblodshingst). Femte Løb (Prinds Frederik Ferdinands og Prindsesse Carolines), Hr. Petersens Highlool fik Pokalen. Anden Dag. 11) Prinds Frederik Carl Christians Løb, Proprietair Pind til Krannestrup, hans røde Vallak ved Cassio, fik Pokalen, 2) Lob om Konge prisen for 4 og 5-aarige Hingster og Hopper: Hr. Fischers Professor 800 Rbd., Hr. Volckers Arbaces 300 Rbd. (Hertugens Cabura var rigtignok anden Hest ved Maalet, men blev frakiendt Præmie, fordi Jockeyen havde redet paa Arbaces's Rytter). 3die Løb. Proprietair Pinds røde Vallak ved Cassio, 300 Rbd. - Ved Hesteskuet præsenteredes 20 forædlede unge Heste, af hvilke de 13 vare anmeldte til Auction. Hr. Petersen fra Slagelse havde det Uheld, at hans smukke Halvblodshoppe Herodia blev paa Reisen til Randers, i en Stald i Horsens, saaledes slaaet af en anden Hest paa et af Bagbenene, at den ikke kunde komme paa Banen. Den Kongelige Commissarius, Hr. Conferentsraad Ørsted, indtraf til Odense den 6te dennes da Reisen var bleven opholdt ved Besøg hos nogle jydske Deputerede, deriblandt Assessor With paa Daugaard ved Weile. J Horsens hædredes hans Nærværelse ved en skjøn Borgerfest. Hr. Conferentsraaden tog i Odense ind hos Hr. LandsoverretsAssessor Schønheyder, hvor et talrigt Selskab af Embedsmænd og Honoratiores vare tilstede, for at byde den kjære Gjæst hjerteligt Velkommen. Jdag foretager han en Reise paa Landet, der efter Sigende gaaer til Sandholdt, Arreskou, Brahetrolleborg og Søebyesøegaard, og imorgen haaber Man at see ham ved et til Ære for den Almeenagtede paa Klubsalen foranstaltet Festmaaltid, hvorefter Hs. Høivelbaarenhed paa Søndag agter at forsætte Reisen til Kjøbenhavn.
Lolland-Falsters Stifts-Tidende, 1838-09-11
Digteren Paludan Müller havde Bryllup den 31te August og reiste samme Aften udenlands. Architect Bindesbøll, der i sin Tid har vundet den store Guldmedallie, er kommen hjem fra sin saa rige Udenlandsreise. - Medailleur Christensen havde i halvandet Aar arbeidet paa Stemplet til en Medaille, bestemt til at overrækkes Thorvaldsen ved Derblig. hans Hjemkomst. Compositionen var meget smuk og Udførelsen særdeles god. Dette vellykkede Arbeide er nu tilintetgjort og halvandet Aars Flid forgiæves anvendt, da Stemplet er bleven ødelagt ved en Feil af den der skulde hærde det. – En Embedsmand er for faa Dage siden bleven overfaldet i Charlottenlund og berøvet sit Uhr m. m. Jkke "Dagen", som Rygtet fortalte, men den berlingske Tidende skal skifte Redacteur. (Aalb. Av.)¬
Lolland-Falsters Stifts-Tidende, 1838-09-11
J Anledning af, at et i Antonistræde logerende Fruentimmer var den 4de August om Morgenen, fundet død i sit Værelse, har Kjøbenhavns Politie den 5te September ladet udgaae etslags Stikbrev efter tvende Mandspersoner, som Aftenen forud havde opholdt sig i meer end een Time hos den Afdøde og et andet i Værelset under hende logerende Fruentimmer. Begge antages efter Udtalen at have været sjællandske Bønderkarle. Den, som opholdt sig hos den Afdøde, efterlod et Sølvuhr, men som hidindtil ikke har kundet lede paa Spor. Efter en heel Maaneds Forløb er det heller ikke vel at vente at Nogen kan mindes en Person med ikke andet særligt Kjendemærke, end et lidet Saar i Krogen ved det ene Øie, og Blaahed under Øiet.
Lolland-Falsters Stifts-Tidende, 1838-09-11
J Hempels Avis læses følgende: Til hoverie gjørende Bønder. – Flere Godsers hoveriegjørende Bønder agte til anstundende Stænderforsamling forØstifterne at fremkomme med en Petition om Hoveriets Afløsning mod Godtgjørelse. - Ved Underretning herom troe vi at kunne anledige Flere at gjøre lignende Skridt i denne Anledning. Som et lidet Beviis paa den Aand, der har besjælet, og, som vi ideligen overbevises om endnu tildeels besiæler de tydske eller tildeels fortydskede Embedsmænd, hvormed Regjeringen i flere Aarhundreder har sørget for at forsyne Sønder-Jylland, kan følgende lille Fortælling tjene, der findes i den af det kongl. Landhuusholdnings=Selskab udgivne occonomiske Beskrivelse af Ribe Amt S. 231. "Til de mindre anbefalelsesværdige Ting kan her henregnes: Blandinger af Ribehuses og Haderslev huses Gaarde eller Byer i de sønden for Kongeaaen nærmest liggende Districter, eller den saakaldte me lerede Jurisdiction. Denne Melange vanskeliggjør meget Bestyrelsen, forøger Bekostningerne ved Justitspleien, giver Leilighed til mangfoldige Trætter, forhindrer mangt et nyttigt Anlæg, og giver endog Anledning til de største Latterligheder. Saaledes havde engang en Amtmand i Ribe Amt ladet opføre Milepæle paa Landeveien imellem Ribe og Kolding. Naturligviis traf det sig, at nogle af disse Pæle kom til at staae paa Haderslevhuses Grund. Herover forbittret lod Øvrigheden i Haderslev Amt med megen Høitidelighed Pælene optage og dybt nedgrave. Det Hele endtes med en stor Smaus i en af de nærmeste Kroer! – Pd.
Lolland-Falsters Stifts-Tidende, 1838-09-11
Fra Flensborg, Haderslev og Apenrade er der ligesom fra Kiel, sendt Takadresser til de 12 Stænderdeputerede, der have stemt for Skattebevillings retten. Det er næsten lutter anseete og dannede Mænd, hvoriblandt agtede Embedsmænd, der have undertegnet dem, og man vil ikke kunne sige, at de ikke vidste hvad de underskrev. J Adressen fra Apenrade hedder det blandt Andet: "Dybt og smerteligt har Virkeligheden grebet os; thi vor Tillid til Folkets Repræsentanter er brudt, fordi Majoriteten har undladt at gjøre den Ret, som Jngen kan bestride, gieldende for Thronen.
Lolland-Falsters Stifts-Tidende, 1838-09-11
J disse Dage have – ifølge Horsens Avis 15 Gaardmænd i Klakring By under Palsgaard, Gods faaet Hoveriefrihed under særdeles billige Vilkaar. Eierne af Palsgaard ere Dhrr. Kammerjunkere de Reedtz.
Lolland-Falsters Stifts-Tidende, 1838-09-11
Til forestaaende Exammen Artium ere anmeldte ialt 184 Dimittender, deraf 61 fra Privatlærere. De kjøbenhavnske Skoler dimittere 43 Disciple, som er en Trediedeel af de fra alle Landets Skoler Dimitterede. Helsingørs og Coldings Skoler ere iaar de eneste, som ingen Dimittender afgive. Af samtlige Dimittender ere 10 under den lovbefalede Alder af 17 Aar, og for hvilke derfor har maattet ansøges Dispensation. (Dagen.)
Lolland-Falsters Stifts-Tidende, 1838-09-11
Under 14de August d. A. har det allernaadigst behaget Hans Majestæt Kongen at udnævne ArveFærgeforpagter J. J. Rahn, i Bargen i Landskabet Stapelholm, til Dannebrogsmand.
Lolland-Falsters Stifts-Tidende, 1838-09-11
Ligeledes har det under 29de August d. A. allernaadigst behaget Hs. Majestæt at udnævne Major ved andet Liv-Regiment til Fods, F. F. v. Nørager. til Ridder af Dannebrogordenens 4de Klasse.
Lolland-Falsters Stifts-Tidende, 1838-09-11
Blandet. J en Gjæstgivergaard i Koblenz har en Opvarter fundet en Tegnebog med Bancnoter og Vexler i, til et Beløb af ikke mindre end 300,000 Rigsdaler. Vexlerne lyde paa Europas betydeligste Stæder, og ere udstædte i Nework. Værelset, hvori Tegnebogen fandtes, var efter den Fremmedes Afreise allerede igjen taget i Besiddelse af en anden Reisende.
Lolland-Falsters Stifts-Tidende, 1838-09-11
Erkebispen af München=Freising har udstædt tvende Hyrdebreve til sine Geistlige, hvoraf det ene indeholder Forbud mod at Præsten boer i samme Etage som hans Huusholderske, men som det sig hør og bør, Aanden foroven og Legemet forneden. J det andet Brev forbydes det Præsterne paa det strængeste at gaae med Pantelons, og det er derfor paalagt dem, der hielpe ved Messen, ikke at iføre nogen Præst, som kommer med lange Beenklæder, Messeklæderne.
Lolland-Falsters Stifts-Tidende, 1838-09-11
Skibs= og Handelsefterretninger. Til Leith ankom i forrige Aar 41 danske Skibe, samtlige med Ladning, og deraf 34 fra danske, 7 fra fremmede Havne. Af de udgaaende vare 32 med Ladning de øvrige ballastede. Dampskibet "Le Tage, Pitron, er bestemt til for Fremtiden ugentligen at fare imellem Havre og Hamborg, hvilken Fart det skal begynde den 22de næstkommende. – Christiania den 3 September. Ved den under 16de f. M. i Stockholm ratificerede Handelstractat med Rusland, er den Toldfrihed for Korn, Meel m. m., som fra russiske Havne ved Nordiishavet, og det hvide Hav indføres til Senien og Tromso Fogderie, ophævet, idet samme nu er indskrænket til Øst- og Vestfinmarkens Fogderier.
Lolland-Falsters Stifts-Tidende, 1838-09-11
Ledigt Embede. Byefoged-Embedet i Holstebro og det dermed forenede Herredsfoged-Embede i Gindinge og Hjerm Herreder.
Lolland-Falsters Stifts-Tidende, 1838-09-11
Befordringer og Afgang. Hofviinhandler og Hofagent C. Waagepetersen, Ridder af Dannebrogen og Dannebrogsmand, er udnævnt til virkelig Etatsraad; Sognepræst for Hygom Menighed under Ribe Stift, H. H. Matzen, beskikket til tillige at være Provst for Frøes, Kallund, Gram, Nørrangstrup og Hviding Herreder under samme Stift; Adjunct ved Randers lærde Skole, J. C. Simon, efter Ansøgning, i Naade og med Pension entlediget fra bemeldte Embede.
Lolland-Falsters Stifts-Tidende, 1838-09-11
Bekjendtgjørelser.
Lolland-Falsters Stifts-Tidende, 1838-09-11
Fra Pressen i Nykjøbing er udkommen: Om den danske Geistligheds nærværende kirkelige og borgerlige Vilkaar og Forslag til Forandringer heri H. J. Giessing, Sognepræst til Torkildstrup og Lillebrænde. Dette Skrift (21 Ark i ordin. Octav) faaes indheftet for 1 Rbd. 32 s. i de fleste Boghandlinger i Danmark, og i Nykjøbing hos W. Laub.
Lolland-Falsters Stifts-Tidende, 1838-09-11
En confirmeret Dreng af god Opdragelse, kan strax eller til Mikkelsdag blive antaget i Lære hos Bogbinder J. Madsen i Nykjøbing paa Falster.
Lolland-Falsters Stifts-Tidende, 1838-09-11
Auction. Førstkommende Løverdag d. 15 d. M. Formiddag Kl. 11 3/4 afholdes Auction paa det kongelige Tolbodpakhuus her i Byen over 1 Balle Humle, 1 Oxehoved Edike, 3 Sække Kaffebønner, noget Bomuldstøi og nogle Tørklæder. Betalingen erlægges ved Hammerslaget i rede Sølv. Nakskov den 9de Septbr. 1838. Hammerich.
Lolland-Falsters Stifts-Tidende, 1838-09-11
Rettelse. J Jndbydelsen til Mødet i Anledning af det paatænkte Brandforsikkringsselskab er i det f. N Dagen feilagtigen angivet til Onsdagen den 13de istedetfor Torsdagen den 13de, hvilket herved rettes. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-09-14
Lollands. Falsters Gifts Tidende. No 106. Fredagen den 14 September.
Lolland-Falsters Stifts-Tidende, 1838-09-14
Fædrelandet. J Sagen: Auditeur Liebenberg som befalet Actor contra Petri Claudi Ferdinand Emil Worm blev i Dag (Løverdagen den 8 Septbr.) Kl. 3 afsagt følgende Dom i Høiesteret: Petri Claudi Ferdinand Emil Worm bør miste sin Hals og hans Hoved sættes paa en Stage. J Henseende til Erstatninger og Actionens Omkostninger bør Lands-Over- samt Hof- og Stads=Rettens Dom ved Magt at stande.
Lolland-Falsters Stifts-Tidende, 1838-09-14
Til Auditeur Liebenberg betaler Tiltalte i Salarium for Høiesteret 30 Rbd. Sølv, og for havte Udgifter 3 Rbd. 2 Mk. Sølv.
Lolland-Falsters Stifts-Tidende, 1838-09-14
Vi have i et tidligere Ne omtalt at Stæderne Hamborg og Lübeck agtede at klage til Forbundsdagen over den nye for Hertugdømmet Holsteen udkomne Toldanordning, hvorved den disse Byer hidtil tilstaaede Frihed for at erlægge Transit-Told, var bleven ophævet, og yttrede da, at vi ingen skjællig Grund kunde indsee til de nævnte Stæders Klage. Fædrelandet har nu i en omstændelig Afhandling viist, at Danmark er fuldelig berettiget til den brugte Fremgangsmaade, og at de mange Tractater som Hansestæderne paaberaabe sig som Hjemmel for deres Afgivtsfrihed ingensinde ere blevne anerkjendte af dem, naar man har villet anvende dem mod dem, og Danmark kan derfor vistnok med Rolighed see denne Sags Afgjørelse imøde. Foruden denne Sag vil Danmarks Handelsforhold til Preussen ligeledes med det første blive Gjenstand for Underhandlinger, da Handelstractaten med Preussen, ret snart udløber. J Stettin og flere af de preussiske Stæder smigrer man sig med, at Preussen ved den nye Tractat skal blive fritaget for Øresundstolden, noget England aldeles ikke ønsker. Vore Diplomater ville saaledes faae rigelig Leilighed til at vise deres Dygtighed, og vi ønske kun, at de nævnte Sager ikke maae blive forhandlede saa hemmelige som de i Begyndelsen af Aaret omtalte Underhandlinger med Sverrig, thi i andet end Mangel paa Offentlighed kan man vel neppe søge Grunden til, at man endnu er aldeles uvidende om hine Underhandlinger ledede til noget Resultat, eller omde maaskee endnu ikke ere tilendebragte.